
Narva linna arengudokumentide menetlemise korra muutmine
Kohaliku omavalitsuse korralduse seaduse § 6 lõike 3 punkti 2 ning § 37 lõike 4 ja lõike 6 alusel

Linnavolikogu  m ä ä r a b:

1. Muuta “Narva linna arengudokumentide menetlemise korda” § 12 lõiget 2 ja sõnastada see järgmiselt:

”(2) Kehtiv Narva linna arengukava peab mis tahes eelarveaastal hõlmama vähemalt nelja eelseisvat eelarveaastat.”

2. Muuta “Narva linna arengudokumentide menetlemise korda” § 12 lõiget 3 ja sõnastada see järgmiselt:

”(3) Kui Narva linnal on pikemaajalisi kohustusi või neid kavandatakse pikemaks perioodiks, tuleb arengukavas esitada andmed arengukava kehtivusaega ületavate kohustuste kohta.”

3. Muuta “Narva linna arengudokumentide menetlemise korda” § 14 lõiget 2 ja sõnastada see järgmiselt:

”(2) Teade Narva linna arengukava või selle muutmise eelnõu avalikustamise kohta avaldatakse Narva linna veebilehel.”

4. Muuta “Narva linna arengudokumentide menetlemise korda” § 16 lõiget 3 ja sõnastada see järgmiselt:

”(3) Kehtiv Narva valdkonnapõhine arengukava hõlmab vähemalt nelja eelseisvat eelarveaastat. Sõltuvalt valdkondlikust spetsiifikast ja lähtudes kohustuslikku valdkonnapõhist arengukava reguleerivast seadusest võib Narva linna valdkonnapõhine arengudokument hõlmata ka pikemat perioodi.”

5. Muuta “Narva linna arengudokumentide menetlemise korda” § 25 lõiget 1 punkti 4 ja sõnastada see järgmiselt:

”4) tegevuskava vähemalt neljaks järgnevaks aastaks koos loendiga ülesannetest ja tegevustest, mida on vaja täita püstitatud eesmärkide saavutamiseks;”

6. Muuta “Narva linna arengudokumentide menetlemise korda” § 20 lõiget 2 ja sõnastada see järgmiselt:

”(2) Kehtiv Narva hallatava asutuse arengukava peab hõlmama vähemalt nelja eelseisvat eelarveaastat, kui riigi ja Narva õigusaktidest ei tulene teisiti.”

7. Muuta “Narva linna arengudokumentide menetlemise korda” § 21 lõiget 1 ja sõnastada see järgmiselt:

”(1) Narva hallatava asutuse arengukava koostamine algatatakse hallatava asutuse juhi poolt ning toimub vastava ametiasutuse juhi kinnitatud lähteülesande alusel, kui riigi ja Narva õigusaktidest ei tulene teisti.”
8. Muuta “Narva linna arengudokumentide menetlemise korda” § 21 lõiget 4 ja sõnastada see järgmiselt:

”(4) Narva hallatava asutuse arengukava kinnitab Narva Linnavalitsus, kui riigi ja Narva õigusaktidest ei tulene teisti.”

9. Muuta “Narva linna arengudokumentide menetlemise korda” § 10  lõiget 2 ja sõnastada see järgmiselt:

”(2) Eelarvestrateegia peab hõlmama vähemalt nelja eelseisvat eelarveaastat.”

10. Määrus jõustub seadusega sätestatud korras.

